BAZSI KÖZSÉG ÖNKORMÁNYZATA
KÉPVISELŐ-TESTÜLETÉNEK

3/2014 . ( V.21. ) önkormányzati rendelete
a  2013. évi költségvetésének végrehajtásáról
Bazsi Község Önkormányzata Képviselő-testülete a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138.§ (1) bekezdés k) pontjában, az államháztartásról szóló 2011. évi CXCV. törvény 91. § (1) bekezdésében, valamint a Magyarország helyi önkormányzatairól szóló 2011. évi CLXXXIX. törvény 143. § (4) bekezdés c) pontjában kapott felhatalmazás alapján, 

Magyarország helyi önkormányzatairól szóló 2011. évi CLXXXIX. törvény 110.§ (2) bekezdésében, az államháztartásról szóló 2011. évi CXCV. törvény 88.§ (1) bekezdésében, 89.§ (1)-(2) bekezdésében, 91.§ (2) bekezdésében, az államháztartásról szóló törvény végrehajtásáról szóló 368/2011. (XII. 31.) Korm. rendelet 155.§ (2) bekezdésében, 157.§ b) pontjában, 162.§-ában, valamint az államháztartás szervezetei beszámolási és könyvvezetési kötelezettségének sajátosságairól szóló 249/2000. (XII. 24.) Korm. rendelet 6.§-ában, 7.§ (6) bekezdésében, 44/A. § (1) bekezdésében meghatározott feladatkörében eljárva, a következő rendeletet alkotja:

1.§ A rendelet hatálya Bazsi Község Önkormányzatra (a továbbiakban: önkormányzat), valamint az önkormányzat költségvetési szerveire terjed ki.

2.§  Bazsi Község Önkormányzata Képviselő-testülete ( a továbbiakban: Képviselő-testület) címrendjét az 1. melléklet tartalmazza

3.§ (1) A Képviselő-testület az önkormányzat 2013. december 31-i állapot szerinti vagyonát a 2. mellékletben részletezett mérlegadatok alapján 375 243 ezer Ft-ban  hagyja jóvá. 

      (2) A Képviselő-testület az önkormányzat 2013. évi könyvviteli mérlegét a 2. melléklet  szerinti tartalommal hagyja jóvá.
       (3) A Képviselő-testület az önkormányzat 2013. évi a követelések és kötelezettségek részletezését a 3. melléklet, a tárgyi eszközök állományának alakulását a 4. mellékletben foglaltak alapján hagyja jóvá.  
4. § (1) A  Képviselő-testület az önkormányzat
     a)  bevételi főösszegét                                                     93 439  ezer Ft-ban,

     b)  kiadási főösszegét                                                      84 150  ezer Ft-ban

     hagyja jóvá.
       (2) A Képviselő-testület az (1) bekezdésben megállapított összes bevétel és kiadás működési és felhalmozási célú megosztását mérleg szerűen a rendelet 5.  melléklete szerint hagyja jóvá.
5. § (1) A Képviselő-testület az 1. § (1) bekezdésben jóváhagyott bevételi főösszegből a működési célú  bevételek összegét  87 837  ezer Ft-ban hagyja jóvá.
 (2) A Képviselő-testület az önkormányzat   működési bevételeit forrásonként és címenként az 5.és 6.  mellékletek szerint hagyja jóvá.

6. § (1) A Képviselő-testület a 3. § (1) bekezdésben megállapított bevételi főösszegből a  felhalmozási  célú bevételek összegét  5 602   ezer Ft-ban hagyja jóvá.
(2) Képviselő-testület a felhalmozási célú bevételeket címenként és forrásonként az 5. és 10. melléklet szerint hagyja jóvá.                      

7. § (1) A Képviselő-testület az önkormányzat működési  kiadásainak kiemelt előirányzatainak teljesítését  az alábbiak szerint hagyja jóvá:

Működési kiadások                                                                  63 519  ezer Ft,
Ebből:

a) személyi jellegű juttatások                                                   25 274  ezer Ft

b) munkaadót terhelő járulékok                                                  4 383   ezer Ft

c) dologi kiadások                                                                     14 660  ezer Ft

d) ellátottak pénzbeni juttatásai                                                  8 609  ezer Ft

e) támogatások,és működési c. pénzeszköz átadások            10 593  ezer  Ft

 (2) A Képviselő-testület a  költségvetési szervenkénti ( címenkénti ) kiadási - és ezen belül a kiemelt – előirányzatainak teljesítését az 5.,7.,8.,9. és 11.   melléklet szerint hagyja jóvá.

8. § (1) A Képviselő-testület az önkormányzat  felhalmozási kiadásait  20 631  ezer Ft-ban hagyja jóvá.
(2) A Képviselő-testület felhalmozási kiadásait címenként és feladatonként az 5. és 12. számú melléklet szerint hagyja jóvá.

9. § (1) A Képviselő-testület az önkormányzat 2013. évi módosított pénzmaradványát 9 227 ezer Ft-ban hagyja jóvá,
      ebből : 

       a) működési pénzmaradvány                       9 227  ezer Ft

      (2) A Képviselő-testület az  önkormányzat  pénzmaradvány kimutatását a  13. melléklet szerint hagyja jóvá. 
10. § A Képviselő-testület az önkormányzat  éves, átlagos statisztikai létszámát  20 főben hagyja jóvá,
      ebből:

      közfoglalkoztatásba bevont létszám              15  fő

(2) Az önkormányzat létszámkeretét a képviselő-testület az  12.  melléklet szerint hagyja 
jóvá.

11.§  Az önkormányzat közvetett módon nyújtott támogatásairól szóló kimutatást a 13. melléklet szerint hagyja jóvá.
12. § Az önkormányzat 2013. évi vagyonkimutatását a 14. melléklet tartalmazza

13.§.  Ez a rendelet a kihirdetést követő napon lép hatályba. 

                                                     Szentes László                          Bencze Gyöngyi
                                                      polgármester                                 jegyző                                                    

Kihirdetve: 2013. május 21.
            Bencze Gyöngyi
                                                      

                                        jegyző

